# Tennis als Jocs Olímpics d'estiu de 2020

Tennis als Jocs Olímpics d'estiu de 2020 Tòquio :
| Individuals | homes | dones | |
| Dobles | homes | dones | mixts |
| < 2016 2024 > |||||||
Les proves de tennis dels Jocs Olímpics d'Estiu de 2020 celebrats a la ciutat de Tòquio (Japó) es disputaren entre el 24 de juliol i l'1 d'agost de 2021 al recinte Ariake Coliseum, sobre pista dura. Es van disputar cinc esdeveniments tennístics: dos en categoria masculina i dos en categoria femenina (individual i dobles), i un de dobles mixts. Un total de 172 tennistes van participar en les cinc proves de tennis.

## Classificació

Per les competicions individuals hi poden participar automàticament els 56 tennistes amb millor rànquing individual a dia de 14 de juny de 2021 dins els rànquings de l'Associació de Tennistes Professionals (ATP, masculí) i l'Associació de tennis femení (WTA, femení). Tanmateix hi ha diverses limitacions com que només poden participar-hi quatre tennistes per comitè olímpic nacional i també han de tenir un nombre mínim de participacions en la Copa Davis o la Billie Jean King Cup. Les vuit places restants són invitacions, sis determinades pels comitès olímpics continentals (una invitació per cada continent) per països que no tenen representació basada en el rànquing, i dues més escollides pel comitè organitzatiu. En les proves de dobles es classifiquen automàticament els deu millors tennistes del rànquing de dobles publicat el 14 de juny de 2021, i aquests poden escollir qualsevol parella classificada entre els millors 300 tennistes sigui el rànquing individual o de dobles. La resta de parelles es formen tenint en compte el millor rànquing de cada tennista, sigui individual o de dobles amb la restricció que només hi poden haver dos equips per comitè olímpic nacional. Només un equip està reservat per comitè organitzatiu. Per la competició de dobles mixtes hi pot participar qualsevol tennista classificat en les altres quatre proves tenint en compte el millor rànquing, individual o de dobles, de cada participant de la parella.

## Format de competició

Les proves individuals estan formades per un sistema d'eliminació format per quadres de 64 tennistes, de manera que consta de sis rondes de competició en total. En el cas de dobles està format per un quadre de 32 parelles resultant cinc rondes, mentre que en el quadre de dobles mixtos és de 16 parells amb quatre rondes de competició. Els tennistes classificats per les semifinals poden optar a guanyar una de les medalles olímpiques per cada prova, els dos guanyadors de les semifinals disputen la final per aconseguir la medalla d'or o la d'argent, i els dos perdedors de les semifinals disputen la final de consolació on el guanyador aconsegueix la medalla de bronze.
Tots els partits són al màxim de tres sets sense excepció. En els esdeveniments individuals s'utilitza el tie break estàndard en tots els sets (mínim de 7 punts), mentre en el tercer set dels esdeveniments de dobles es juga el match tie-break, que consisteix en un set disputat a 10 punts amb una diferència mínima de dos punts.

## Calendari

| | Juliol | Juliol | Juliol | Juliol | Juliol | Juliol | Juliol | Juliol | Agost |
| | Ds 24 | Dg 25 | Dl 26 | Dma 27 | Dme 28 | Dj 29 | Dv 30 | Ds 31 | Dg 1 |
| Individual masculí | 1R | 1R | 2R | 2R | 3R | QF | SF | FC | F |
| Individual femení | 1R | 1R | 2R | 3R | QF | SF | | FC/F | |
| Dobles masculins | 1R | 1R | 2R | 2R | QF | SF | FC/F | | |
| Dobles femenins | 1R | 1R | 2R | 2R | QF | SF | | FC | F |
| Dobles mixts | | | | | 1R | QF | SF | FC | F |
| R1/R2/R3 | Primera, segona, tercera ronda | QF | Quarts de final | SF | Semifinals | FC | Final de consolació | F | Final |

## Resum de medalles
### Esdeveniments

| Prova | Or | Argent | Bronze |
| Individual masculí | Alexander Zverev | Karén Khatxànov | Pablo Carreño Busta |
| Dobles masculins | Croàcia Nikola Mektić Mate Pavić | Croàcia Marin Čilić Ivan Dodig | Nova Zelanda Marcus Daniell Michael Venus |
| Individual femení | Belinda Bencic | Markéta Vondroušová | Elina Svitòlina |
| Dobles femenins | Txèquia Barbora Krejčíková Kateřina Siniaková | Suïssa Belinda Bencic Viktorija Golubic | Brasil Laura Pigossi Luisa Stefani |
| Dobles mixts | Rússia Anastassia Pavliutxénkova Andrei Rubliov | Rússia Ielena Vesninà Aslan Karatsev | Austràlia Ashleigh Barty John Peers |

### Medaller

| Posició | Delegació | | | | Total |
| 1 | Rússia | 1 | 2 | 0 | 3 |
| 2 | Croàcia | 1 | 1 | 0 | 2 |
| 2 | Suïssa | 1 | 1 | 0 | 2 |
| 2 | Txèquia | 1 | 1 | 0 | 2 |
| 5 | Alemanya | 1 | 0 | 0 | 1 |
| 6 | Austràlia | 0 | 0 | 1 | 1 |
| 6 | Brasil | 0 | 0 | 1 | 1 |
| 6 | Espanya | 0 | 0 | 1 | 1 |
| 6 | Nova Zelanda | 0 | 0 | 1 | 1 |
| 6 | Ucraïna | 0 | 0 | 1 | 1 |
| Total | Total | 5 | 5 | 5 | 15 |

## Referències

* ↑ «Qualification System – Games of the XXXII Olympiad – Tokyo 2020» (PDF) (en anglès). ITF. Arxivat de l'original el 2021-06-14. [Consulta: 7 maig 2021].
* ↑ «Eligibility for the Olympic Tennis event – Tokyo 2020» (PDF) (en anglès). ITF. Arxivat de l'original el 2020-01-28. [Consulta: 16 setembre 2016].

## Enllaços externs

* Lloc web oficial Arxivat 2021-05-06 a Wayback Machine. (anglès)